Document ID: 32001R2559

Neuvoston asetus (EY) N:o 2559/2001,
annettu 17 päivänä joulukuuta 2001,
tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 26 artiklan,
ottaa huomioon komission ehdotuksen,
sekä katsoo seuraavaa:
(1) Neuvosto on avannut asetuksellaan (EY) N:o 2505/96(1) yhteisön tariffikiintiöitä tietyille maatalous- ja teollisuustuotteille. Kyseisten tuotteiden hankintatarpeet yhteisössä olisi tyydytettävä mahdollisimman suotuisin edellytyksin. Tämän vuoksi olisi avattava yhteisön tariffikiintiöitä alennetuin tullein tai tulleitta aiheellisten määrien mukaisesti sekä jatkettava tiettyjen olemassa olevien tariffikiintiöiden voimassaoloa häiritsemättä samalla näiden tuotteiden markkinoita.
(2) Tietyt mainitussa asetuksessa tarkoitetut tuotteet, joiden osalta ei ole enää yhteisön etujen mukaista ylläpitää yhteisön tariffikiintiötä, olisi poistettava liitteen I taulukosta.
(3) Tammikuun 1 päivästä 2002 voimaan tulevien muutosten suuri määrä huomioon ottaen ja selvyyden lisäämiseksi käyttäjän kannalta mainitun asetuksen liitteessä I oleva taulukko olisi korvattava tämän asetuksen liitteessä olevalla taulukolla.
(4) Ottaen huomioon tämän asetuksen taloudellinen merkitys olisi sovellettava Euroopan unionista tehdyn sopimuksen ja Euroopan yhteisöjen perustamissopimusten liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa olevaa määräystä asian kiireellisyydestä.
(5) Tämän vuoksi asetus (EY) N:o 2505/96 on muutettava,
ON ANTANUT TÄMÄN ASETUKSEN:
1 artikla
Korvataan asetuksen N:o 2505/96 liitteessä I oleva taulukko tämän asetuksen liitteessä olevalla taulukolla.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 2001.

Labels: 3
1
6